#### KÖZBESZERZÉSI DOKUMENTUMOK

#### Szeghalom Város Önkormányzata

#### 5520 Szeghalom, Szabadság tér 4-8.

#### „Művelődési Ház épületének energetikai felújítása”

#### projekt megvalósítása

#### tárgyú közbeszerzési eljáráshoz

**2018.**

**II. Közbeszerzési dokumentumok**

a

**Szeghalom Város Önkormányzata ajánlatkérő**

**„Művelődési Ház épületének energetikai felújítása”**

tárgyú,

a Közbeszerzésekről szóló 2015. évi CXLIII. törvény (a továbbiakban: „**Kbt.**”) **115. § (1) bekezdésben** rögzített feltétel fennállása alapján megindított, hirdetmény nélküli, nemzeti közbeszerzési eljáráshoz

### Az eljárás általános feltételei

* 1. Tárgyi közbeszerzési eljárás esetében ajánlatkérő az ajánlattételi felhívás (a továbbiakban: „**Felhívás**”) 1. pontjában meghatározott szervezet (a továbbiakban: „**Ajánlatkérő**”).
  2. Az ajánlattevő ajánlatának benyújtásával teljes egészében elfogadja a Kbt. előírásai szerint ezen közbeszerzési eljáráshoz elkészített Felhívás és egyéb közbeszerzési dokumentumok (a továbbiakban: „**Dokumentáció**”) összes feltételét az ajánlattétel kizárólagos alapjául, lemondva saját szerződéses feltételeinek érvényesítéséről.
  3. Ajánlatkérő rögzíti, hogy mind a Felhívás, mind a Dokumentáció vonatkozásában a Kbt. rendelkezései az irányadóak. Amennyiben ellentmondás található tárgyi közbeszerzési eljárás vonatkozásában készült iratanyagok tartalma között, úgy elsősorban a Kbt., másodsorban a Felhívás, harmadsorban pedig a Dokumentáció rendelkezéseit kell irányadónak tekinteni.
  4. A teljesítésnek teljes mértékben meg kell felelnie a Felhívásban és a Dokumentációban megadott műszaki leírásnak.
  5. Az ajánlattevő kötelessége, hogy gondosan megvizsgálja és betartsa a Dokumentációban megadott összes utasítást, formai követelményt, kikötést és előírást. Az ajánlattevő kockázata és az ajánlat érvénytelenítését vonja maga után:
* ha elmulasztja az előírt információk és dokumentumok benyújtását a kitűzött határidőkre, vagy
* ha olyan ajánlatot nyújt be, amely tartalmi szempontból nem felel meg a Dokumentációban megadott minden követelménynek.
  1. Ajánlatkérő tárgyi Dokumentációt az ajánlattétel elősegítése érdekében készítette.
  2. Ajánlatkérő megkéri az ajánlattevőket, hogy a jelen Dokumentáció mellékleteként rendelkezésre bocsátott nyilatkozatminták és iratminták alkalmazásával készítsék el ajánlatukat, azzal, hogy az ajánlattevők természetesen azokat saját belátásuk szerint módosíthatják, illetve - amennyiben saját eltérő mintáikat kívánják alkalmazni - alkalmazását mellőzhetik.
  3. Ajánlatkérő fentiekre való tekintettel fokozottan felhívja a figyelmet arra, hogy az ajánlattevők által benyújtott nyilatkozat tartalmáért az ajánlattevők felelősek.

### Kiegészítő tájékoztatás

* 1. Az ajánlattevő – a megfelelő ajánlattétel érdekében – a Felhívásban és a Dokumentációban foglaltakkal kapcsolatban írásban kiegészítő (értelmező) tájékoztatást kérhet az Ajánlatkérőtől az ajánlattételi határidő lejárta előtt.
  2. Ajánlatkérő a Kbt. 114. § (6) bekezdése vonatkozásában, a kiegészítő tájékoztatás esetében ésszerű időnek tekinti az ajánlattételi határidő lejártát megelőző harmadik munkanapot (tájékoztatás megküldésére), feltéve, hogy a kérdések és kérések az ajánlattételi határidő lejártát megelőző ötödik munkanapig megérkeznek ajánlatkérőhöz

### Teljesség és pontosság

* 1. Az ajánlattevő felelős azért, hogy átvételkor és a közbeszerzési dokumentumok elektronikus elérése során ellenőrizze a közbeszerzési dokumentumok tartalmának teljességét.
  2. Az Ajánlatkérő semmilyen kifogást sem fogad el, amelynek indoka az, hogy az ajánlattevő elmulasztotta a közbeszerzési dokumentumok valamely részének átvételét, elérését.

### Ajánlattétel költségei

4.1. Az ajánlat elkészítésével, illetve benyújtásával kapcsolatban felmerülő összes költség az ajánlattevőt terheli.

### Ajánlati kötöttség

* 1. Az ajánlattételi felhívásban meghatározottak szerint.
  2. Az ajánlattevő a felhívás megadott (60 napos) időtartam lejártáig kötve van ajánlatához, figyelembe véve a Kbt. ajánlati kötöttséggel kapcsolatos egyéb rendelkezéseit is.

### Tájékoztatás

* 1. Ajánlattevő ajánlatában köteles csatolni a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló *321/2015. (X. 30.) Kormányrendelet 17. § (1)-(2) bekezdés* szerinti nyilatkozatait.
  2. A nyilatkozat kitöltésének elősegítéséhez, az Ajánlatkérő tájékoztatja az ajánlattevőket, hogy a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont szerint tényleges tulajdonosnak minősül:

38. tényleges tulajdonos:

*a)* az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló törvény (a továbbiakban: Ptk.) 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, vagy egyéb módon tényleges irányítást, ellenőrzést gyakorol a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

*b)* az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik,

*c)* az a természetes személy, akinek megbízásából valamely ügyletet végrehajtanak, vagy aki egyéb módon tényleges irányítást, ellenőrzést gyakorol a természetes személy ügyfél tevékenysége felett,

*d)* alapítványok esetében az a természetes személy,

*da)* aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,

*db)* akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy

*dc)* aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár,

*e)* bizalmi vagyonkezelési szerződés esetében

*ea)* a vagyonrendelő, valamint annak *a)* vagy *b)* pont szerinti tényleges tulajdonosa,

*eb)* a vagyonkezelő, valamint annak *a)* vagy *b)* pont szerinti tényleges tulajdonosa,

*ec)* a kedvezményezett vagy a kedvezményezettek csoportja, valamint annak *a)* vagy *b)* pont szerinti tényleges tulajdonosa, továbbá

*ed)* az a természetes személy, aki a kezelt vagyon felett egyéb módon ellenőrzést, irányítást gyakorol, továbbá

*f)* az *a)* és *b)* pontban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője;

* 1. Azon szervezetek (hatóságok) neve és címe, amelyektől a környezetvédelmi, szociális és munkajogi követelményekről tájékoztatás kérhető:

**6.3.1. Országos Tisztifőorvosi Hivatal**

Székhely: 1097 Budapest, Albert Flórián út 2-6.

Levelezési cím: 1437 Budapest, Pf. 839.

Tel.: +36-1-476-1100

Fax: +36-1-476-1390

Honlap: [www.antsz.hu](http://www.antsz.hu)

**6.3.2. Kormányhivatal Foglalkoztatási Főosztályának Munkavédelmi Ellenőrzési Osztálya**

**A területileg illetékes szerv a** [**www.ommf.hu**](http://www.ommf.hu) **internetes oldal, elérhetőség/Munkavédelmi felügyelőségek menüpont alatt található.**

Székhely: 1036 Budapest, Váradi u. 15.

Levelezési cím: 1438 Budapest Pf. 520.

Tel.: +36-1- 216-2901, +36-1- 323-3600

Fax: +36-1- 323-3602

Honlap: [www.ommf.hu](http://www.ommf.hu)

**6.3.3. Magyar Bányászati és Földtani Hivatal**

Székhely: 1145 Bp, Columbus u.17-23.

Levelezési cím: 1590 Bp, Pf. 95.

Tel.: +36-1-301-2900

Fax: +36-1-301-2903

Honlap: [www.mbfh.hu](http://www.mbfh.hu)

### Közös ajánlattétel

**Közös ajánlattétel esetén** az ajánlattevők kötelesek becsatolni azt az összes érintett ajánlattevő által aláírt megállapodást is, amely tartalmazza:

* az ajánlattevők adatait (név, székhely),
* a közös ajánlattételt vezető ajánlattevő megnevezését és a közös ajánlattétel képviseletére történő felhatalmazását,
* annak a személynek a megnevezését, aki a közös ajánlattétel képviseletében nyilatkozatot tenni és aláírni jogosult,
* az ajánlattevők közötti együttműködés szabályait, a feladatmegosztást,
* nyilatkozatot arra vonatkozóan, hogy a közös ajánlattevők a szerződés teljesítéséért egyetemleges felelősséget vállalnak.
* a közös ajánlattételt létrehozó szerződés az ajánlat benyújtásának napján érvényes és hatályos, és hatálya, teljesítése, alkalmazhatósága vagy végrehajthatósága nem függ felfüggesztő, hatályba léptető, illetve bontó feltételtől, valamint harmadik személy vagy hatóság jóváhagyásától,
* nyertesség esetén a közös ajánlattételt létrehozó szerződésnek érvényesnek kell lenni a szerződésből fakadó valamennyi kötelezettség szerződésszerű teljesítéséig

### Ajánlati ár

Az ajánlati árat nettó forintban kell megadni.

Az ajánlatban szereplő áraknak fix árnak kell lennie, vagyis az ajánlattevők semmilyen formában és semmilyen hivatkozással sem tehetnek változó árat tartalmazó ajánlatot.

A nettó árakat úgy kell megadni, hogy azok tartalmazzanak minden járulékos költséget, függetlenül azok formájától és forrásától.

Az ajánlati árnak tartalmaznia kell a teljesítés időtartama alatti árváltozásból eredő kockázatot és hasznot is.

Az ajánlattevők csak magyar forintban (HUF) tehetnek ajánlatot és a szerződéskötés valutaneme is csak ez lehet.

Az ajánlati árnak tartalmaznia kell mindazokat a költségeket, amelyek az ajánlat tárgyának eredményfelelős megvalósításához, az ajánlati feltételekben rögzített feltételek betartásához szükségesek, így többek között minden illetéket, díjat, bérletet, a hibák kijavításához szükséges költségeket is.

Az ajánlatok kidolgozásakor vegyék figyelembe, hogy az ajánlati árnak teljes körűnek kell lennie, vagyis magába kell foglalni minden ajánlattevői kifizetési igényt.

**9. A szerződés biztosítékai:**

Ajánlatkérő előírja, hogy a Ptk. 6:186. § (1) bekezdés alapján a nyertes ajánlattevő (Vállalkozó) pénz fizetésére kötelezze magát arra az esetre, ha olyan okból, amelyért felelős, megszegi a szerződést (kötbér). Az ajánlatkérő által előírt kötbérek:

1.) késedelmi kötbér,

2.) meghiúsulási kötbér.

**Késedelmi kötbér:** A késedelem minden naptári napjára a nettó vállalkozási díj 1 %-a, melynek felső határa a nettó vállalkozási díj 20 %-a. Amennyiben a Vállalkozó késedelme meghaladja a fentiekben meghatározott időtartamot, úgy Megrendelő jogosult – anélkül, hogy érdekmúlását bizonyítania kellene a vállalkozási szerződést a Vállalkozóhoz intézett egyoldalú nyilatkozattal, azonnali hatállyal felmondani.

**Meghiúsulási kötbér**: A nettó vállalkozási díj 30 %-a, ha a munka teljesítése a Vállalkozónak felróható okból meghiúsul. Ebben az esetben késedelmi kötbér felszámítására nincs lehetőség.

Az Ajánlatkérő a meghiúsulási kötbérigény érvényesítésének esetén jogosult a Szerződéstől elállni, és más vállalkozóval szerződést kötni a fennmaradó feladatok ellátására, továbbá az elállással, a késedelemmel, valamint az új vállalkozó bevonásával kapcsolatosan felmerült kárát a nyertes Ajánlattevővel szemben érvényesíteni.

**Jótállás:**

Nyertes ajánlattevő a vonatkozó hatályos jogszabályokban /Ptk. és a 181/2003. (XI.5) Korm.r./ és egyéb szabályozásokban előírt teljes körű jótállási és szavatossági feltételeket, kötelezettségeket vállalja. A jótállás kötelező időtartama: 36 hónap. A jótállás kezdő időpontja a sikeres műszaki átadás-átvételének napja. A jótállási és szavatossági idő - a javított rész vonatkozásában - a kijavítás időpontjától újra kezdődik.

A szerződést biztosító mellékkötelezettségeket, illetve a szerződés megerősítésével kapcsolatos részletes szabályokat a Közbeszerzési dokumentumok részét képező Szerződéstervezet tartalmazza.

A nyertes ajánlattevő kötbérfizetési kötelezettsége esetén ajánlatkérő a kötbér összegével csökkentve fizeti ki a nyertes ajánlattevő aktuális számláját, figyelemmel ugyanakkor a Kbt. 135. § (6) bekezdésében foglaltakra. Kötbérfizetési kötelezettség esetén a nyertes ajánlattevő köteles külön nyilatkozatban is elismerni ajánlatkérő követelését. Amennyiben a nyertes ajánlattevő a kötbérfizetési kötelezettségének elismerését jogszerűtlenül megtagadja, ajánlatkérő jogosult érvényesíteni vele szemben minden, e kötelezettsége megszegéséből eredő kárt, költséget, elmaradt hasznot.

**Késedelmi kamat:** Ajánlatkérő késedelmes fizetése esetén a nyertes ajánlattevő jogosult késedelmi kamatfelszámításra. A késedelmi kamat mértékére és esedékességére a Polgári Törvénykönyvről szóló 2013. évi V. törvény (a továbbiakban: „Ptk.”) 6:155. § (1)–(2) bekezdésében foglaltakat kell alkalmazni.

### Az ajánlatok bírálata

Ajánlatkérő tárgyi közbeszerzési eljárás esetében a benyújtott ajánlatokat a Kbt. 76. § (2) bekezdés c) pontjában rögzítetteknek megfelelően a legjobb ár-érték arány elve alapján értékeli az alábbiak szerint:

|  |  |
| --- | --- |
| **Értékelési szempont** | **Súlyszám** |
| **Egyösszegű nettó ajánlati ár (nettó HUF)** | 70 |
| **M/1.pontban bemutatott szakember alkalmasságon felüli szakmai tapasztalata a (min 0, max. 24 hó)** | 30 |

Az ajánlatok részszempontok szerinti tartalmi elemeinek értékelése során adható pontszám alsó és felső határa valamennyi részszempont esetében 0-től 10-ig terjed.

**Részszempont - súlyszám**

**1. Egyösszegű ajánlati ár (nettó HUF) - 70**

Ajánlatkérő az egyes értékelési szempontok tekintetében az Egyösszegű nettó ajánlati ár részszempont esetében a Közbeszerzési Hatóság KÉ 2016. évi 147. számában közzétett útmutatója 1.sz. mell. ba) pontban rögzített **fordított arányosítás** módszerével végzi az értékelést.

A legalacsonyabb érték a legkedvezőbb, az ajánlatkérő a legkedvezőbb tartalmi elemre a maximális 10 pontot (felső ponthatár) adja, a többi ajánlat tartalmi elemére pedig a legkedvezőbb tartalmi elemhez viszonyítva fordítottan arányosan számolja ki a pontszámokat. Az ajánlatot a „1. Egyösszegű Nettó Ajánlati Ár” esetében nettó összegben kell megadni és Ft-ban. A pontozás két tizedesjegy pontossággal történik.

A pontozás képlete:



ahol

P: a vizsgált ajánlati elem adott szempontra vonatkozó pontszáma

Pmax: a pontskála felső határa

Pmin: a pontskála alsó határa

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

**Részszempont - súlyszám**

**2. A bemutatott szakember alkalmasságon felüli szakmai tapasztalata -30**

Ezen részszempont esetén a szakember alkalmasság igazolásához figyelembe minimum szakmai tapasztalaton túli szakmai tapasztalata kerül értékelésre (hónapban megadva) (0-24 hó) A 0 hónap megajánlás 0 pontot ér, a 24 hónap és az a feletti megajánlások egyaránt a maximális 10 pontot kapják a Kbt. 77. § (1) bekezdése szerint.

Az ajánlattevőknek 0 (a minimálisan vállalni szükséges hónapok száma) vagy annál nagyobb egész számot kell megajánlaniuk.

Felhívjuk ajánlattevők figyelmét, hogy a felolvasólapon kizárólag az alkalmasság igazolásához figyelembe vett tapasztalaton felüli szakmai tapasztalatot kell feltüntetni

Ezen részszempont esetén ajánlatkérő **az egyenes arányosítás** módszerét alkalmazza: a legmagasabb érték a legkedvezőbb, az ajánlatkérő a legkedvezőbb tartalmi elemre a maximális 10 pontot (felső ponthatár) adja, a többi ajánlat tartalmi elemére pedig a legkedvezőbb tartalmi elemhez viszonyítva egyenesen arányosan számolja ki a pontszámokat.

A pontozás képlete:



ahol

P: a vizsgált ajánlati elem adott szempontra vonatkozó pontszáma

Pmax: a pontskála felső határa

Pmin: a pontskála alsó határa

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

A pontozás két tizedesjegy pontossággal történik.

A pontozás két tizedesjegy pontossággal történik.

### A Kbt. 57. § (1) bekezdés b) pontja szerinti jegyzéket az alábbi felsorolás tartalmazza.

|  |  |
| --- | --- |
| **Dokumentum neve** | **Oldalszám** |
| Felolvasólap |  |
| Költségvetés |  |
| Nyilatkozat a kizáró okok tekintetében |  |
| Nyilatkozat a Kbt. 62. § (1) bekezdés kb) pontjai szerint |  |
| Nyilatkozat a Kbt. 62. § (1) bekezdés kc) pontjai szerint |  |
| Nyilatkozat a Kbt. 67. § (4) bekezdés szerint |  |
| Nyilatkozat a Kbt. 66. § (2) bekezdés szerint |  |
| Nyilatkozat a Kbt. 66. § (4) bekezdése alapján a mikro-, kis- vagy középvállalkozói minőségről |  |
| Közös ajánlattevők nyilatkozata a Kbt. 35. § (2) bekezdése vonatkozásában  /Közös ajánlattétel esettén/ |  |
| Közjegyző által hitelesített aláírási címpéldány vagy ügyvéd által a 2006. évi V. törvény 9. § (1) bekezdése alapján a 9. § (3) bekezdése szerinti ügykörben ellenjegyzett aláírás minta |  |
| Közokiratba vagy teljes bizonyító erejű magánokiratba foglalt meghatalmazás */Meghatalmazás alapján történő nyilatkozattétel esetén/* |  |
| **EGYÉB NYILATKOZATOK** |  |
| Nyilatkozat összeférhetetlenségről |  |
| Nyilatkozat a szakmai, műszaki alkalmasságról |  |
| Nyilatkozat a kiegészítő tájékoztatásról |  |
| Nyilatkozat a szakemberről |  |

III.

NYILATKOZAT- és IRATMINTÁK

Ajánlatkérő megkéri az ajánlattevőket, hogy a jelen nyilatkozatminták és iratminták alkalmazásával készítsék el ajánlatukat, azzal, hogy az ajánlattevők természetesen azokat saját belátásuk szerint módosíthatják, illetve - amennyiben saját eltérő mintáikat kívánják alkalmazni - alkalmazását mellőzhetik

**NYILATKOZAT KIZÁRÓ OKOK FENN NEM ÁLLÁSÁRÓL**

Alulírott ………………………………………………………..................................……….., mint a(z) …………………………………. ………………………………………………….. (cég megnevezése, székhelye) Ajánlattevő képviselője büntetőjogi felelősségem tudatában a fentiekben hivatkozott közbeszerzési eljárásban kijelentem, hogy az általam képviselt Ajánlattevő nem tartozik a **közbeszerzésekről szóló 2015. évi CXLIII törvény (Kbt.) 62. § (1) –(2) bekezdés** pontjaiban meghatározott kizáró okok hatálya alá.

……………………, …. év ………….. hó … nap

……………………………………….  
 képviseletre jogosult aláírása

**NYILATKOZAT**

**a Kbt. 25. § (3) –(4) bekezdés szerinti Összeférhetetlenség fenn nem állásáról**

Alulírott ..................................... (név), mint a(z) ......................................................... (**cégnév, székhely**) **ajánlattevő** cégjegyzésre jogosult képviselője

**n y i l a t k o z o m,**

* hogy az általam képviselt szervezet/az általam képviselt szervezet által igénybe vett alvállalkozó(k) illetőleg az alkalmasság igazolásában részt vevő szervezet(ek) vonatkozásában nem áll fenn a Kbt. 25. § (3) bekezdés a) pont szerinti összeférhetetlenségi ok, azaz nem minősül(nek) az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezetnek
* hogy az általam képviselt szervezet/az általam képviselt szervezet által igénybe vett alvállalkozó(k) illetőleg az alkalmasság igazolásában részt vevő szervezet(ek) vezető tisztségviselője/felügyelőbizottságának tagja/tulajdonosa valamint ezen személyek közös háztartásban élő hozzátartozója vonatkozásában nem áll fenn a Kbt. 25. § (3) bekezdés b) pont szerinti összeférhetetlenségi ok, azaz nem minősül(nek) az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezetnek
* hogy az általam képviselt szervezet/az általam képviselt szervezet által igénybe vett alvállalkozó(k) illetőleg az alkalmasság igazolásában részt vevő szervezet(ek) vonatkozásában nem áll fenn a Kbt. 25. § (4) bekezdés szerinti összeférhetetlenségi ok, azaz nem minősülnek

*a)* a köztársasági elnök,

*b)* az Országgyűlés elnöke, alelnöke,

*c)* a Kormány tagja,

*d)* a Kúria elnöke, az Országos Bírósági Hivatal elnöke,

*e)* a legfőbb ügyész,

*f)* az Alkotmánybíróság elnöke,

*g)* az Állami Számvevőszék elnöke,

*h)* a Közbeszerzési Hatóság, az Egyenlő Bánásmód Hatóság, a Gazdasági Versenyhivatal, a Nemzeti Adatvédelmi és Információszabadság Hatóság, a Nemzeti Választási Iroda, a Központi Statisztikai Hivatal, az Országos Atomenergia Hivatal, a Szellemi Tulajdon Nemzeti Hivatala, a Nemzeti Adó- és Vámhivatal, a Nemzeti Kutatási, Fejlesztési és Innovációs Hivatal, a Nemzeti Média- és Hírközlési Hatóság, a Magyar Energetikai és Közmű-szabályozási Hivatal vezetője, vagy

*i)* a Magyar Nemzeti Bank elnöke

tulajdonában, vagy az *a)-i)* pont szerinti személlyel közös háztartásban élő hozzátartozója tulajdonában álló szervezetnek.

……………………, …. év ………….. hó … nap

……………………………………….  
 képviseletre jogosult aláírása

**NYILATKOZAT**

**az alkalmassági követelményekről**

Alulírott ………..………………… (név), mint a(z) ……..………………………………………………………………………….. (ajánlattevő megnevezése, székhelye) Ajánlattevő képviselője büntetőjogi felelősségem tudatában kijelentem, hogy az általam képviselt **Ajánlattevő megfelel az ajánlatkérő által előírt alkalmassági követelményeknek.**

Ajánlattevő be tud mutatni az eljárásban közreműködő, a teljesítés megvalósítását szakmailag irányító legalább 1 fő műszaki vezető szakembert, aki rendelkezik a 266/2013. (VII. 11.) Korm. rendelet szerinti **„MV-É**” kategóriás felelős műszaki vezetőre vonatkozó feltételeknek megfelelő végzettséggel és a végzettség megszerzéséhez szükséges szakmai tapasztalattal.

……………………, …. év ………….. hó … nap

……………………………………….  
 képviseletre jogosult aláírása

**Megjegyzés**: Vagylagos nyilatkozat!Az ajánlatkérő lehetővé teszi, hogy az ajánlattevő a 321/2015 (X.30.) Korm. r. 21.§. (2)-ben foglalt igazolási módok helyett az ajánlattevői nyilatkozatot csatoljon, mely szerint megfelel az előírt alkalmassági követelményeknek /Kr. 25.§. (2)/

**NYILATKOZAT**

Alulírott ................................., mint a(z) ...................................................... (cég megnevezése) Ajánlattevő cégjegyzésre jogosult képviselője büntetőjogi felelősségem tudatában kijelentem, hogy a tárgy szerinti közbeszerzési eljárás eredményeképpen megkötendő szerződés teljesítéséhez az alábbi szakembereket kívánjuk bevonni:

|  |  |  |  |
| --- | --- | --- | --- |
| **Szakember neve** | **Végzettség,**  **képzettség megjelölése** | **Jelen eljárásban**  **betöltendő pozíciója** | **Szakmai tapasztalat** |
|  |  |  |  |

………………………., 201 ……………….hó…….nap

|  |  |
| --- | --- |
|  | ………………………………………….  Ajánlattevő cégszerű aláírása |

## NYILATKOZAT A KIEGÉSZÍTŐ TÁJÉKOZTATÁSRÓL

Alulírott ……………… (képviseli: ………………) kijelentem, hogy a fent említett közbeszerzési eljárásban ….. számú, az eljárás során kibocsátott kiegészítő tájékoztatást átvettem és jelen ajánlatom elkészítése során azokat figyelembe vettem.

Kelt:

|  |
| --- |
| ……………………………… |
| cégszerű aláírás |

**Megjegyzés:**

# *(Akkor kell kitölteni, ha az eljárásban kiegészítő tájékoztatásra került sor!)*